אות ההתנדבות

אות ההתנדבות הוא אות שירות ישראלי המוענק על ידי משרד הביטחון מכוח החלטות ועדת השרים לענייני סמלים וטקסים. חלוקת האות החלה בשנת 1961.

מקבלי אות ההתנדבות ששירותם היה בן שישה חודשים לפחות, היו זכאים באופן אוטומטי לקבל את עיטור לוחמי המדינה, שחלוקתו החלה בשנת 1968.

זכאות לאות
אות ההתנדבות מוענק למי שעומד באחד מהתבחינים הבאים:

 במלחמת העולם הראשונה התנדב לגדודים העבריים.
 אזרח ישראל או תושב קבע בישראל אשר בהיותו תושב קבע בארץ ישראל התנדב במלחמת העולם הראשונה לשרת בצבא הטורקי לפי דרישת מוסדות היישוב.
 אזרח ישראל או תושב קבע בישראל שבמלחמת העולם השנייה התנדב לצבא הבריטי לפני 8 בנובמבר 1944. אם התנדב באותו התאריך או לאחריו, התנאי הוא ששירת לפחות שישה חודשים.

קישורים חיצוניים
אותות שירות באתר משרד הביטחון

ישראל: עיטורים
מלחמת העולם הראשונה: אותות ועיטורים
מלחמת העולם השנייה: אותות ועיטורים
מתנדבי היישוב